CELEX: 32006D0126
Language: hu
Date: 2006-02-14 00:00:00
Title: 2006/126/EK: A Tanács határozata ( 2006. február 14. ) a 98/161/EK, a 2004/228/EK és a 2004/295/EK határozatnak a hulladékágazatban a hozzáadottértékadó-kijátszás megakadályozására szolgáló intézkedések meghosszabbítása tekintetében történő módosításáról

22.2.2006   
            
            
               HU
            
            
               Az Európai Unió Hivatalos Lapja
            
            
               L 51/17
            
         
      A TANÁCS HATÁROZATA
   
   (2006. február 14.)
   a 98/161/EK, a 2004/228/EK és a 2004/295/EK határozatnak a hulladékágazatban a hozzáadottértékadó-kijátszás megakadályozására szolgáló intézkedések meghosszabbítása tekintetében történő módosításáról
   (Csak a holland, a spanyol és az olasz változat hiteles)
   (2006/126/EK)
   AZ EURÓPAI UNIÓ TANÁCSA,
   tekintettel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelvre (1) és különösen annak 27. cikkére,
   tekintettel a Bizottság javaslatára,
   mivel:
   
               (1)
            
            
               A 77/388/EGK irányelv 27. cikke (1) bekezdése értelmében a Tanács, a Bizottság javaslatára egyhangúlag eljárva, bármely tagállamot felhatalmazhat arra, hogy ezen irányelvtől eltérő különös intézkedéseket vezessen be a hozzáadottérték-adó (HÉA) kivetésére vonatkozó eljárás egyszerűsítésére, vagy az adókijátszások és adókikerülések egyes típusainak megakadályozására.
            
         
               (2)
            
            
               A Bizottság Főtitkársága által 2005. október 25-én iktatott levélben a Holland Királyság (a továbbiakban: Hollandia), a Hollandiának a tagállamok forgalmi adókkal kapcsolatos jogszabályainak egységesítéséről szóló 77/388/EGK hatodik tanácsi irányelv 2. cikkétől és 28a. cikke (1) bekezdésétől eltérő intézkedés alkalmazására való felhatalmazásáról szóló, 1998. február 16-i 98/161/EK tanácsi határozat (2) meghosszabbítását kérte.
            
         
               (3)
            
            
               A Bizottság Főtitkársága által 2005. augusztus 3-án iktatott levélben a Spanyol Királyság (a továbbiakban: Spanyolország), Spanyolországnak a tagállamok forgalmi adókkal kapcsolatos jogszabályainak egységesítéséről szóló, 77/388/EGK hatodik tanácsi irányelv 21. cikkétől eltérő intézkedés alkalmazására való felhatalmazásról szóló, 2004. február 26-i 2004/228/EK tanácsi határozat (3) meghosszabbítását kérte.
            
         
               (4)
            
            
               A Bizottság Főtitkársága által 2005. szeptember 26-án iktatott levélben az Olasz Köztársaság (a továbbiakban: Olaszország), Olaszországnak a tagállamok forgalmi adókkal kapcsolatos jogszabályainak egységesítéséről szóló, 77/388/EGK hatodik tanácsi irányelv 21. cikkétől eltérő intézkedés alkalmazására való felhatalmazásáról szóló, 2004. március 22-i 2004/295/EK tanácsi határozat (4) meghosszabbítását kérte.
            
         
               (5)
            
            
               A 77/388/EGK irányelv 27. cikke (2) bekezdésének megfelelően a Bizottság tájékoztatta a tagállamokat az említett kérelmekről. A Bizottság a 2005. október 27-én, a 2005. szeptember 7-én és a 2005. október 25-én kelt levélben értesítette Hollandiát, Spanyolországot és Olaszországot arról, hogy birtokában van az egyéni kérelmük elbírálásához szükségesnek ítélt valamennyi információnak.
            
         
               (6)
            
            
               A 98/161/EK határozat felhatalmazta Hollandiát arra, hogy 1999. december 31-ig meghatározott intézkedéseket alkalmazzon a használt és hulladék anyagok szállításaival és Közösségen belüli beszerzéseivel kapcsolatos adókijátszás megakadályozására. A 2000/435/EK határozat (5) meghosszabbította a 98/161/EK határozat lejáratának időpontját 2003. december 31-ig. Ezt követte a 2004/514/EK tanácsi határozat (6), amely ismét meghosszabbította a 98/161/EK határozatban adott felhatalmazást – a korábbi időponttól függően – a HÉA újrahasznosítotthulladék-ágazatban való alkalmazására vonatkozó különös szabályozás hatálybalépéséig vagy 2005. december 31-ig.
            
         
               (7)
            
            
               A 2004/228/EK határozat felhatalmazta Spanyolországot arra, hogy intézkedést alkalmazzon a HÉA kijátszásának megakadályozására az újrahasznosítotthulladék-ágazatban. A határozat – a korábbi időponttól függően – a HÉA újrahasznosítotthulladék-ágazatban való alkalmazására vonatkozó különös szabályozás hatálybalépésekor vagy 2005. december 31-én jár le.
            
         
               (8)
            
            
               A 2004/295/EK határozat felhatalmazta Olaszországot arra, hogy intézkedést alkalmazzon a HÉA kijátszásának megakadályozására az újrahasznosítotthulladék-ágazatban. A határozat – a korábbi időponttól függően – a HÉA újrahasznosítotthulladék-ágazatban való alkalmazására vonatkozó különös szabályozás hatálybalépésekor vagy 2005. december 31-én jár le.
            
         
               (9)
            
            
               Az intézkedések arányban állnak a kitűzött célokkal, mivel olyan meghatározott szállításokra való alkalmazásra szánták azokat amelyek jelentős adókijátszási kockázatokat hordoznak.
            
         
               (10)
            
            
               A jogi és ténykérdések, amelyek indokolták a szóban forgó különös intézkedések alkalmazását, nem változtak, hanem fennmaradnak. Azonban a Bizottság 2005. március 16-án javaslatot nyújtott be egy tanácsi irányelvre a 77/388/EGK irányelvnek a hozzáadottérték-adó kivetésére vonatkozó eljárás egyszerűsítésére, illetve az adókijátszások és adókikerülések megakadályozására szolgáló egyes intézkedések, valamint egyes, eltéréseket biztosító határozatok hatályon kívül helyezése tekintetében történő módosításáról. A javasolt irányelv, amennyiben elfogadják, felhatalmazná a tagállamokat arra, hogy kijelöljék a hulladékágazat meghatározott áruinak és szolgáltatásainak címzettjét, mint az adó fizetésére kötelezett személyt.
            
         
               (11)
            
            
               Következésképpen szükséges a 98/161/EK, a 2004/228/EK és a 2004/295/EK határozat alkalmazását – a korábbi időponttól függően – 2009. december 31-ig vagy a 77/388/EGK irányelvet módosító, a HÉA újrahasznosítotthulladék-ágazatban való alkalmazására vonatkozó különös szabályozás hatálybalépéséig meghosszabbítani.
            
         
               (12)
            
            
               Az eltérés meghosszabbítása nincs kedvezőtlen hatással a Közösség HÉA-ból származó saját forrásaira, és nincs hatással a fogyasztás végső szakaszában esedékes HÉA összegére sem.
            
         
               (13)
            
            
               A jogfolytonosság biztosítása érdekében e határozatot 2006. január 1-jétől kell alkalmazni,
            
         ELFOGADTA EZT A HATÁROZATOT:
   1. cikk
   A 98/161/EK határozat 1. cikkében a „2005. december 31-ig” időpont helyébe a „2009. december 31-ig” időpont lép.
   2. cikk
   A 2004/228/EK határozat 3. cikkében a „2005. december 31-ig” időpont helyébe a „2009. december 31-ig” időpont lép.
   3. cikk
   A 2004/295/EK határozat 3. cikkében a „2005. december 31-ig” időpont helyébe a „2009. december 31-ig” időpont lép.
   4. cikk
   Ezt a határozatot 2006. január 1-jétől kell alkalmazni.
   5. cikk
   Ennek a határozatnak a Spanyol Királyság, az Olasz Köztársaság és a Holland Királyság a címzettje.
   
      Kelt Brüsszelben, 2006. február 14-én.
      
         
            a Tanács részéről
         
         
            az elnök
         
         K.-H. GRASSER
         
      
   
   
      (1)  HL L 145., 1977.6.13., 1. o. A legutóbb a 2005/92/EK irányelvvel (HL L 345., 2005.12.28., 19. o.) módosított irányelv.
   
      (2)  HL L 53., 1998.2.24., 19. o. A legutóbb a 2004/514/EK határozattal (HL L 219., 2004.6.19., 11. o.) módosított határozat.
   
      (3)  HL L 70., 2004.3.9., 37. o.
   
      (4)  HL L 97., 2004.4.1., 63. o.
   
      (5)  HL L 172., 2000.7.12., 24. o.
   
      (6)  HL L 219., 2004.6.19., 11. o.